Kramer protiv Kramera

Kramer protiv Kramera () američki je dramski film snimljen 1979. u režiji Roberta Bentona, koji je također napisao adaptirani scenarij zasnovan na romanu Averyja Cormana. Film je priča o razvodu jednog bračnog para i njegov utjecaj na tu porodicu, uključujući i njihovog mladog sina. Dobitnik je pet Oscara u kategorijama za najbolji film, najboljeg glumca, najbolji adaptirani scenarij, najbolju sporednu žensku ulogu i najbolju režiju.

 Radnja 
Ted Kramer (Dustin Hoffman) neumorni je direktor jedne reklamne firme koji je upravo zaključio jedan ogroman ugovor. Međutim, kad odlazi kući, saznaje da ga njegova supruga Joanna (Meryl Streep) napušta. Govoreći mu da ona treba da se pronađe, ona ostavlja Teda da se sam brine o njihovom sinu Billyju (Justin Henry). Ted i Billy počinju da se sukobljavaju pošto Ted više nema vremena da podnese svu težinu posla, dok Billyju nedostaje sva ljubav i pažnja koju je imao od majke. Nakon mnogo mjeseci nemira, Ted i Billy počinju da se navikavaju na novonastalu situaciju i uskoro počinju da se zbližavaju i brinu jedan o drugome. Ted se sprijateljio sa svojom komšinicom Margaret (Jane Alexander), koja je prije savjetovala Joannu da napusti Teda.

Margaret je samohrana majka i njih dvoje postaju srodne duše. Jednog dana dok su sjedili u parku i posmatrali svoju djecu kako se igraju, Billy se povređuje na igralištu tako što je zadobio posjekotinu na licu. Ted ga nosi u naručju i trči kroz ulice i, uprkos saobraćaju, nosi ga u bolnicu, gdje ga tješi, što predstavlja njegovu uvećanu emotivnu povezanost i odgovornost prema njemu otkad ga je supruga napustila.

Petnaest mjeseci nakon odlaska Joanna se vraća u New York da bi tražila starateljstvo nad Billyjem i onda počinje borba kome će dijete pripasti. Tokom saslušanja, Ted i Joanna su nepripremljeni za brutalnu borbu čiji su glavni inicijatori bili njihovi advokati. Na primjer, Margaret je bila primorana da prizna da je ona savjetovala Joannu da napusti Teda ako stvarno nije bila sretna sa njim kao što je tvrdila, mada ona također pokušava da kaže Joanni u sudnici da je se njen muž jako promijenio. Međutim, otežavajuće okolnosti da je Ted bio izbačen s posla zbog njegovih konfliktnih obaveza oko sina, i da je bio primoran da prihvati slabije plaćen posao, obznanjuju se na sudu, kao i detalji Billyjeve povrede na igralištu.

Konačno, sud dodjeljuje starateljstvo nad Billyjem Joanni, ne toliko zbog dokaza iznesenih protiv obje strane nego zbog predrasude da se dijete najbolje uzgaja od strane majke. Ted raspravlja o tome da se žali na odluku, ali ga njehov advokat upozorava da sam Billy bi trebao onda da zauzme stav na ponovnom ročištu i da Ted ne bi trebao izlagati svog sina takvim neugodnostima. Zbog toga on odustaje od žalbe.
U jutro kad se Billy trebao preseliti kod Joanne Ted i Billy pripremaju doručak zajedno, ali to je jelo koje je Ted pokušao napraviti prvog jutra nakon što je Joanna otišla. Oni se grle u ovom jako emotivnom trenutku, pošto znaju da je ovo ustvari njihov posljednji doručak zajedno. Joanna zove iz prizemlja, tražeći od Teda da siđe dolje da razgovaraju. Ona kaže Tedu, dok ona voli Billyja i želi ga sa sobom, ona je svjesna da je on već kod kuće, i da je njegov pravi dom sa Tedom. Zato ona odlučuje da ga ne uzima od njega. Nakon što ulazi u lift, ona pita svog bivšeg muža: "Kako izgledam?". Ted odgovara: "Izgledaš odlično" i zatim se vrata lifta zatvaraju i ostavljaju Joannu, punu emocija, koja odlazi na sprat da priča s Billyjem.

 Uloge 
 Dustin Hoffman - Ted Kramer
 Meryl Streep - Joanna Kramer
 Jane Alexander - Margaret Phelps
 Justin Henry - Billy Kramer
 Howard Duff - John Shaunessy
 George Coe - Jim O'Connor
 JoBeth Williams - Phyllis Bernard 
 Bill Moor - Gressen
 Howland Chamberlain - sudija Atkins 
 Nagrade 
 Oscari 
 Oscar za najbolji film
 Dustin Hoffman - Oscar za najbolju glavnu mušku ulogu
 Meryl Streep - Oscar za najbolju sporednu žensku ulogu
 Robert Benton - Oscar za najbolju režiju
 Robert Benton - Oscar za najbolji adaptirani scenarij

 Zlatni globus 
 Najbolja drama
 Dustin Hoffman - najbolji glumac
 Meryl Streep - najbolja sporedna ženska uloga
 Robert Benton - najbolji scenarij

 BAFTA 
Film je bio nominiran za BAFTA-u u šest kategorija, ali nije osvojio nijednu.

 Ostale nagrade 
 Najbolji strani film - Japanska akademija filmske umjetnosti
 Dustin Hoffman - najbolji strani glumac - nagrada David Di Donatello
 Justin Henry - najbolja sporedna muška uloga - nagrada David Di Donatello
 Najbolji strani film - nagrada David Di Donatello
 Robert Benton - nagrada za životno djelo - Udruženje režisera Amerike
 Dustin Hoffman - najbolji glumac - nagrada filmskih kritičara Los Angelesa
 Robert Benton - najbolji režiser - nagrada filmskih kritičara Los Angelesa
 Najbolji film - nagrada filmskih kritičara Los Angelesa
 Robert Benton - najbolji scenarij - nagrada filmskih kritičara Los Angelesa
 Meryl Streep - najbolja sporedna glumica - nagrada filmskih kritičara Los Angelesa
 Dustin Hoffman - najbolji glumac - Nacionalno udruženje filmskih kritičara (SAD)
 Robert Benton - najbolji režiser - Nacionalno udruženje filmskih kritičara (SAD)
 Meryl Streep - najbolja sporedna glumica - Nacionalno udruženje filmskih kritičara (SAD)
 Najbolji film - nagrada udruženja filmskih kritičara New Yorka
 Dustin Hoffman - najbolji glumac - nagrada udruženja filmskih kritičara New Yorka
 Meryl Streep - najbolja sporedna glumica - nagrada udruženja filmskih kritičara New Yorka
 Robert Benton - najbolji adaptirani scenarij - nagrada udruženja pisaca Amerike 
 Zanimljivosti 
 Dustin Hoffman koji je i sam prošao kroz razvod braka uoči samog snimanja filma, doprinio je filmu svojim ličnim iskustvom i dijalogom tako da mu je režiser Robert Benton ponudio kredit za doprinos scenariju. Hoffman je to ipak odbio. 
 Meryl Streep je napisala svoj sopstveni govor u sudnici pošto joj je to režiser Robert Benton predložio, ali tek nakon što mu se ona požalila da nije zadovoljna načinom na koji je originalni govor napisan.
 Žena koju Hoffman ljubi na zabavi je Ingeborg Sørensen, bivša Miss Norveške i model Playboya. 
 Golišava scena JoBeth Williams bila je optički zamračena za kino izdanje kako bi izbjegao rejting R. Verzija za televiziju nije imala ovu scenu zamračenu.
 Dustin Hoffman planirao je trenutak kad razbija čašu vina o zid tokom scene u restoranu sa Streep. Jedina osoba koja je bila upozorena na ovo bio je snimatelj kako bi bio siguran da ne propusti scenu. Streep je bila šokirana, a njena reakcija bila je stvarna, ali ona je ostala glumiti do kraja scene sve dok režiser nije uzviknuo rez. U dokumentarcu na DVD-u ona se sjeća da je zagalamila na Hoffmana čim se scena završila zato što ju je jako zaplašio.
 James Caan je dobio ponudu za ulogu Teda Kramera, ali ju je odbio.
 Meryl Streep je snimala scene za film Manhattan tokom pauza u snimanju ovog filma.
 Na glavnoj zabavi nakon ceremonije dodjele Oscara, glumica Meryl Streep zaboravila je statuu Oscara dok je bila u ženskom toaletu. 
 Kad je Justin Henry bio nominiran za Oscara za najbolju sporednu mušku ulogu, sa samo osam godina bio je najmlađi glumac koji je ikad bio nominiran za ovu nagradu u bilo kojoj kategoriji, rekord koji i dan-danas nije prevaziđen.   
 Drveće je još uvijek zeleno u scenama koje su se odvijale u New Yorku, što nerealno odslikava vrijeme Halloweena i Božića.
 Muzika na samom početku filma je koncert za mandolinu Antonija Vivaldija.
 Kritike 

 Reference  

 Vanjski linkovi 





Kategorija:Filmovi iz 1979.
Kategorija:Američki filmovi
Kategorija:Američki pravosudni dramski filmovi
Kategorija:Filmovi u režiji Roberta Bentona
Kategorija:Filmovi zasnovani na romanu
Kategorija:Filmovi koji su dobili Oscar za najbolju režiju
Kategorija:Filmovi koji su dobili Oscar za najbolju glavnu mušku ulogu
Kategorija:Filmovi koji su dobili Oscar za najbolju sporednu žensku ulogu
Kategorija:Filmovi koji su dobili Oscar za najbolji adaptirani scenarij
Kategorija:Filmovi koji su dobili Zlatni globus za najboljeg glumca – drama
Kategorija:Filmovi koji su dobili Zlatni globus za najbolju sporednu glumicu
Kategorija:Filmovi koji su dobili Zlatni globus za najbolji scenarij
Kategorija:Filmovi s radnjom u New York Cityju
Kategorija:Filmovi o advokatima
Kategorija:Filmovi o razvodu
Kategorija:Filmovi Columbia Picturesa
Kategorija:BAFTA za najbolji film